Yusf Ḥajji

**Yusf Ḥajji** (s Tfinaɣ: *ⵢⵓⵙⴼ ⵃⴰⵊⵊⵉ*; s Tfṛanṣiṣt: *Youssouf Hadji*; s Tɛṛabt: *يوسف حجي*), ilul 25 Bṛayṛ 1980 ɣ Ifran n Waṭlas Mẓẓiyn, Tsga n Ugʷlmim-Asif n Nun, Lmɣrib, iga amurar n twjja n uḍaṛ Amɣribi, ar itturar ɣ izirg n tmnṭakt.

Iga Yusf gʷmas n Mṣṭafa Ḥajji, amurar aqbur n Aṣṣuṣyasyun Sburtif Nansi-Luṛin d Trabbut Tamɣribit n Twjja n Uḍaṛ.

## Taridirt
Ilul *Yusf* ɣ Ifran n Waṭlas Mẓẓiyn ɣ Lmɣrib, iddu s Fṛanṣa nttan d tawja nns lliɣ dars llan sin isggʷasn, yimɣur gis ɣ Krutzwald..

### Ɣ trubba

Issnta *Yusf* tawada nns n Twjja n Uḍaṛ ɣ wAṣṣuṣyasyun Sburtif Nansi-Luṛin **([[:fr:Association Sportive Nancy-Lorraine|fr]])** 1998-1999, yurar anmuqqar nns amzwaru ɣ tskʷflt tamzwarut **([[:fr:Championnat de France de football|fr]])** 29 May 1999 mgal Ṣucu **<small>([[:fr:FC Sochaux-Montbéliard|fr]])</small>**, ikcim ɣ tusdidt tiss 82 ɣ udɣar n Ɛabdnnaṣṛ Waddah **<small>([[:fr:Abdelnasser Ouadah|fr]])</small>**. Iḍfaṛ *Yusf* urar nns d Nansi mqqar ukin s Tabrza n Fṛanṣa n Twjja n Uḍaṛ n Taḍa tiss 2 **<small>([[:fr:Championnat de France de football de Ligue 2|fr]])</small>**.

Ɣ 2003, yurri daɣ Ḥajji s tskʷflt tamzwarut, ar itturar d Sburting Klub du Baṣtya **<small>([[:fr:Sporting Club de Bastia|fr]])</small>**, immutty ilmma dar Sṭad Rini **<small>([[:fr:Stade rennais|fr]])</small>**, s usmmagl n uslɣmay nns aqdim Laẓlu Buluni **<small>([[:fr:László Bölöni|fr]])</small>**. Izzri Yusf yat tizi bahra imran lliɣ yufa taɣnnant ɣ tsga tafasiyt n tmnṭak dar umurar Jun Uṭaka **([[:fr:John Utaka|fr]])**. Lliɣ iga Byir Driyusi **<small>([[:fr:Pierre Dréossi|fr]])</small>** aslɣmay, ur ar bahra yakka tizi iggutn i Yusf ɣ inmuqqarn.

Ɣ 2007, yurri daɣ Ḥajji dar trabbut lli ɣ issnti twada nns tazzulant, Nansi. Yiwi d Nansi tasmɣurt n imsswi yufn 2008-2009 s 11 n tmswit. Ismd sul sin isggʷasn yaḍnin d Nansi, issw nit daɣ 11 n tmswitin 2010-2011. Ɣ 31 Ɣuct 2011 yurri daɣ s dar Sṭad Rini s yat tmaɣunt n sin isggʷasn (wiss kṛaḍ iga udɣir), isswa gisn Ḥajji 8 tmswitin, 6 ɣ tskʷflt tamzwarut.. 

25 May 2012, idda Yusf Ḥajji s Qaṭar, issgmḍ yat tmaɣunt n sin isggʷasn d Lɛaṛabi Sburt Klub **<small>([[:fr:Al-Arabi Sports Club|fr]])</small>**.

Ḍaṛat n turmitin nns ɣ tbrza n Qaṭar d tin Turkya, iwrri daɣ s trabbut nns tamzwarut, Nansi, ɣ 22 Mayyu 2014. Isni didsn yat tmaɣunt n yan usggʷas nɣ sin iɣ ɣlin s tskʷflt tamzwarut lli igan awttas nna tsrs trabbut.

Ɣ 9 Mayyu 2018, inna mas rad isunfu ɣ wurar tigira n wannaz 2018-2019.

### Ɣ trabbut tanamurt
Mqqar d imqqur Yusf Ḥajji ɣ Fṛanṣa, isty ad itturar d Trabbut Tamɣribit n Twjja n Uḍaṛ, ilkm dids tigira n Ukrwas n Tfriqt n Tmttiwin n Twjja n Uḍaṛ 2004

## Isnmktatn

## Tismɣurin
* Anbraz n Tbrza n Fṛanṣa Taskʷflt tiss snat 2016. 
* Amurar n wayyur **<small>([[:fr:Trophée du joueur du mois UNFP|fr]])</small>** ɣ Tbrza n Fṛanṣa Taskʷflt tiss snat Bṛayṛ d Ibrir 2015.
* Tigira n Ukrwas n Tfriqt 2004 d Trabbut Tamɣribit.
* Wiss kṛaḍ ɣ tsmɣurt n Izm n Wurɣ Utfriqt **([[:fr:Lion d'or africain|fr]])** 2007.

## Wayyaḍ
Yusf Ḥajji iga bab n usarag n tḥffaft A Is Ka Kwafur, innuṛẓm ɣ Furbax **<small>([[:fr:Forbach|fr]])</small>** Muzill (tazuni) **<small>([[:fr:Moselle (département)|fr]])</small>**,  Bṛayṛ 2009.

## Tisaɣulin


### Tabiblyugṛafit
* Bertrand Munier, AS Nancy Lorraine - Histoire d’un club - Au fil des saisons depuis 1935, Éditions Serpenoise, 2010 

## Izdayn n bṛṛa
Yusf Ḥajji ɣ usnfar Kumnz